**Ministru kabineta noteikumu projekta**

**„Grozījumi Ministru kabineta 2017. gada 3. janvāra noteikumos Nr. 17 „Veterinārās prasības to dzīvnieku apritei, kas nav minēti citos normatīvajos aktos par veterināro kontroli”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **Tiesību akta projekta anotācijas kopsavilkums** | | |
| Mērķis, risinājums un projekta spēkā stāšanās laiks | | Projekts šo jomu neskar. |
| **I. Tiesību akta projekta izstrādes nepieciešamība** | | |
| 1. | Pamatojums | 1. Veterinārmedicīnas likuma 25. panta 1. un 11. punkts.  2. Komisijas 2017. gada 20. novembra Īstenošanas lēmums (ES) 2017/2174, ar ko attiecībā uz veselības sertifikātu bišu un kameņu tirdzniecībai groza Padomes Direktīvas 92/65/EEK E pielikumu (turpmāk – Īstenošanas lēmums 2017/2174).  Nepieciešams pārņemt Padomes 1992. gada 13. jūlija Direktīvas 92/65/EEK, ar ko paredz dzīvnieku veselības prasības attiecībā uz tādu dzīvnieku, spermas, olšūnu un embriju tirdzniecību un importu Kopienā, uz kuriem neattiecas dzīvnieku veselības prasības, kas paredzētas īpašos Kopienas noteikumos, kuri minēti Direktīvas 90/425/EEK A (I) pielikumā, (turpmāk – direktīva 92/65/EEK) E pielikumā izdarītos grozījumus.  3. Komisijas 2019. gada 18. februāra Īstenošanas lēmums (ES) 2019/294, ar ko nosaka tādu teritoriju un trešo valstu sarakstu, no kurām atļauts Savienībā importēt suņus, kaķus un mājas seskus, un šādam importam nepieciešamā veterinārā sertifikāta paraugu (turpmāk – Īstenošanas lēmums 2019/294).  4. Komisijas 2006. gada 22. decembra lēmums 2007/25/EK par dažiem aizsardzības pasākumiem saistībā ar īpaši patogēno putnu gripu un tādu lolojumputnu ievešanu Kopienā, kas ir kopā ar to īpašniekiem (turpmāk – lēmums 2007/25/EK). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Patlaban Ministru kabineta 2017. gada 3. janvāra noteikumos Nr. 17 „Veterinārās prasības to dzīvnieku apritei, kas nav minēti citos normatīvajos aktos par veterināro kontroli”” (turpmāk – noteikumi Nr. 17):  1) noteikts, ka Latvijā atļauts ievest dzīvniekus no trešās valsts vai trešās valsts daļas, kas iekļauta Eiropas Komisijas sastādītā to valstu vai valstu daļu sarakstā, no kurām atļauts attiecīgo dzīvnieku imports Eiropas Savienībā, izņemot dzīvniekus, kuru ievešanai nav noteiktas prasības Eiropas Savienības normatīvajos aktos par dzīvnieku apriti;  2) noteiktas prasības mājas (istabas) putnu ievešanai Latvijā no trešajām valstīm;  3) noteikts veterinārā (veselības) sertifikāta paraugs tirdzniecībai ar bitēm un kamenēm starp Eiropas Savienības dalībvalstīm (noteikumu Nr. 17 6. pielikums);  4) noteikta kārtība tādu dzīvnieku ievešanai no trešajām valstīm, attiecībā uz kuriem prasības nav noteiktas Eiropas Savienības normatīvajos aktos par dzīvnieku apriti.  1. Saraksts ar trešajām valstīm un to teritorijām, no kurām Eiropas Savienībā atļauts ievest un pirms ievešanas vest tranzītā mājas (istabas) dzīvniekus (suņus, kaķus un baltos seskus), kā arī tiem nepieciešamā veterinārā (veselības) sertifikāta paraugs ir noteikts Īstenošanas lēmumā 2019/294. Minētais lēmums ir jāievieš nacionālajos normatīvajos aktos, un noteikumi Nr. 17 jāpapildina ar 12. pielikumu.  2. Noteikumos Nr. 17 iekļautas tiesību normas, kas izriet no lēmuma 2007/25/EK. Minēto lēmumu piemēro līdz 2019. gada 31. decembrim. Minētais lēmums tika izdots, lai izvairītos no augsti patogēnās putnu gripas vīrusa izplatības, ievedot Eiropas Savienībā mājas (istabas) putnus no trešajām valstīm, kurās iepriekš konstatēti augsti patogēnās putnu gripas uzliesmojumi. Līdz šim lēmuma 2007/25/EK piemērošanas termiņš ticis vairākkārt pagarināts, taču pašlaik no Eiropas Komisijas nav saņemta informācija par lēmuma piemērošanas termiņa pagarināšanu pēc 2019. gada 31. decembra. Turpmāk Eiropas Komisija prasības mājas (istabas) putnu ievešanai no trešajām valstīm, kas līdzvērtīgas lēmuma 2007/25/EK prasībām, plāno noteikt Komisijas īstenošanas regulā, kuras projekts angļu valodā “*COMMISSION IMPLEMENTING REGULATION (EU) …/... of XXX establishing the model identification document for non-commercial movements of pet birds into a Member State from a territory or a third country*” viedokļu paušanai izplatīts Eiropas Savienības dalībvalstīm 2019. gada decembrī, tāpēc no noteikumiem Nr. 17 jāsvītro 46., 47. un 50. punkts un 9. un 10. pielikums.  3. Veterinārā (veselības) sertifikāta paraugs tirdzniecībai ar bitēm un kamenēm starp Eiropas Savienības dalībvalstīm ir noteikts direktīvas 92/65/EEK E pielikumā. Minētais pielikums ir grozīts ar Īstenošanas lēmumu 2017/2174. Minētās grozītās direktīvas normas jāievieš nacionālajos normatīvajos aktos un noteikumu Nr. 17 6. pielikums jāizsaka jaunā redakcijā.  4. Dzīvnieku, kura ievešanai nav noteiktas prasības Eiropas Savienības normatīvajos aktos par dzīvnieku apriti, Latvijā atļauts ievest, ja ir saņemta Pārtikas un veterinārā dienesta atļauja. Lai saņemtu minēto atļauju, dzīvnieka īpašnieks vai tā pilnvarota persona iesniedz Pārtikas un veterinārajā dienestā iesniegumu, kura saturs noteikts noteikumu Nr. 17 11. pielikumā. Pārtikas un veterinārais dienests, pamatojoties uz līdzšinējo praktisko pieredzi, sniedzis priekšlikumu precizēt iesniegumā norādāmo informāciju. Ievērojot minēto, nepieciešams grozīt noteikumu Nr. 17 11. pielikumu.  Minētās problēmas Ministru kabineta noteikumu projekts „Grozījumi Ministru kabineta 2017. gada 3. janvāra noteikumos Nr. 17 „Veterinārās prasības to dzīvnieku apritei, kas nav minēti citos normatīvajos aktos par veterināro kontroli”” (turpmāk – noteikumu projekts) atrisinās pilnībā. |
| 3. | Projekta izstrādē iesaistītās institūcijas un publiskas personas kapitālsabiedrības | Pārtikas un veterinārais dienests |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projektā noteiktais tiesiskais regulējums attiecas uz personām, kas Latvijā no Eiropas Savienības dalībvalstīm ieved bites un kamenes un no trešajām valstīm – suņus, kaķus un baltos seskus, kā arī mājas (istabas) putnus. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus, ne arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | 1) Īstenošanas lēmums 2017/2174;  2) Īstenošanas lēmums 2019/294. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |  |  |  |
| --- | --- | --- | --- |
| **1. tabula Tiesību akta projekta atbilstība ES tiesību aktiem** | | | |
| Attiecīgā ES tiesību akta datums, numurs un nosaukums | 1) Īstenošanas lēmums (ES) 2017/2174;  2) Īstenošanas lēmums (ES) 2019/294. | | |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā. Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu. Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Īstenošanas lēmuma 2017/2174 1. pants | Noteikumu projekta 5. punktā izteiktais noteikumu Nr. 17 6. pielikums | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Īstenošanas lēmuma 2019/294 1. panta 1.punkta ievaddaļa | Noteikumu projekta 1. punktā izteiktā noteikumu Nr. 17 45.3. apakšpunkta ievaddaļa | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Īstenošanas lēmuma 2019/294 1. panta 1.punkta „a” apakšpunkts | Noteikumu projekta 1. punktā izteiktais noteikumu Nr. 17 45.3.1. apakšpunkts | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Īstenošanas lēmuma 2019/294 1. panta 1.punkta „b” apakšpunkts | Noteikumu projekta 1. punktā izteiktais noteikumu Nr. 17 45.3.2. apakšpunkts | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Īstenošanas lēmuma 2019/294 1. panta 1.punkta „c” apakšpunkts | Noteikumu projekta 1. punktā izteiktais noteikumu Nr. 17 45.3.3. apakšpunkts | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Īstenošanas lēmuma 2019/294 1. panta 2. punkts | Noteikumu projekta 1. punktā izteiktais noteikumu Nr. 17 45.4. apakšpunkts | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Īstenošanas lēmuma 2019/294 2. panta ievaddaļa | Noteikumu projekta 1. punktā izteiktā noteikumu Nr. 17 45.3. apakšpunkta ievaddaļa | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Īstenošanas lēmuma 2019/294 2. panta „a” apakšpunkts | Noteikumu projekta 1. punktā izteiktais noteikumu Nr. 17 45.5. apakšpunkts, 9. punktā izteiktā 12. pielikuma 6.piezīme un Ministru kabineta 2010. gada 14. decembra noteikumu Nr. 1121 „Noteikumi par kārtību, kādā izsniedz dzīvnieku un dzīvnieku izcelsmes produktu veterināros (veselības) sertifikātus, un vispārīgajām veterinārajām prasībām dzīvnieku izcelsmes pārtikas produktu apritei” (turpmāk – noteikumi Nr. 1121) 6.4. apakšpunkta pirmais teikums. | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Īstenošanas lēmuma 2019/294 2. panta „b” apakšpunkts | Tiesību akta vienība ir ieviesta ar noteikumu Nr. 1121 6.3. apakšpunktu. |  |  |
| Īstenošanas lēmuma 2019/294 3. pants | Tiesību akta vienība netiek ieviesta. | Tiesību akta vienība atceļ Komisijas 2013. gada 21. oktobra Īstenošanas lēmumu 2013/519/ES, ar ko nosaka tādu teritoriju un trešo valstu sarakstu, no kurām atļauts importēt suņus, kaķus un mājas seskus, un minētajam importam nepieciešamā veterinārā sertifikāta paraugu. |  |
| Īstenošanas lēmuma 2019/294 4. pants | Tiesību akta vienība netiek ieviesta. | Tiesību akta vienība nosaka ES normatīvā akta piemērošanas termiņu, kas ir 2019. gada 31. decembris. |  |
| Īstenošanas lēmuma 2019/294 5. pants | Tiesību akta vienība netiek ieviesta. | Tiesību akta vienība nosaka ES normatīvā akta piemērošanas datumu, kas ir 2019. gada 1. jūlijs. |  |
| Īstenošanas lēmuma 2019/294 6. pants | Tiesību akta vienība netiek ieviesta. | Tiesību akta vienība nosaka, ka ES normatīvais akts adresēts Eiropas Savienības dalībvalstīm. |  |
| Īstenošanas lēmuma 2019/294 pielikuma 1. daļa | Noteikumu projekta 9. punktā izteiktais noteikumu Nr. 17 12. pielikums | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Īstenošanas lēmuma 2019/294 pielikuma 2. daļa | Tiesību akta vienība netiek ieviesta. | Tā kā veterināro (veselības) sertifikātu aizpilda uz izsniedz trešās valsts kompetentās veterinārās iestādes pilnvarots veterinārārsts, prasības veterinārā (veselības) sertifikāta sagatavošanai nav saistošas trešajām personām. |  |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Īstenošanas lēmumā 2017/2174 un Īstenošanas lēmumā 2019/294 nav dota rīcības brīvība dalībvalstij ieviest tiesību normas. | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. | | |
| Cita informācija | Nav | | |

|  |
| --- |
| **2.tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedriskā apspriešana |
| 2. | Sabiedrības līdzdalība projekta izstrādē | Noteikumu projekts publicēts Ministru kabineta tīmekļvietnes [www.mk.gov.lv](http://www.mk.gov.lv) sadaļā „Sabiedrības līdzdalība” un Zemkopības ministrijas tīmekļvietnes www.zm.gov.lv sadaļā „Sabiedrības līdzdalība” no 2020. gada 3. līdz 17. janvārim.  <https://www.mk.gov.lv/content/ministru-kabineta-diskusiju-dokumenti>  https://zm.gov.lv/zemkopibas-ministrija/apspriesanas/ministru-kabineta-noteikumu-projekts-grozijumi-ministru-kabineta-2017-?id=870 |
| 3. | Sabiedrības līdzdalības rezultāti | Par Ministru kabineta tīmekļvietnē [www.mk.gov.lv](http://www.mk.gov.lv) un Zemkopības ministrijas tīmekļvietnē [www.zm.gov.lv](http://www.zm.gov.lv) ievietoto noteikumu projektu netika saņemti iebildumi vai priekšlikumi. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Pārtikas un veterinārais dienests |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projektam nav ietekmes uz Pārtikas un veterinārā dienesta funkcijām un struktūru.  Noteikumu projekta izpilde neietekmēs institūcijām pieejamos cilvēkresursus. |
| 3. | Cita informācija | Nav. |

Zemkopības ministrs K. Gerhards

Krēgere 67027639

ilze.kregere@zm.gov.lv